
Moartea Roşie pustiise multă vreme ținutul. O molimă 
mai hâdă şi mai fără de leac nu se mai pomenise. Sângele i- 
a fost Avatarul şi pecetea roseata şi groaza sângelui. Te lua 
cu dureri ascuțite şi amețeli neaşteptate, şi apoi, prin toți 
porii, cu sudori necurmate de sânge, până la nimicire. Petele 
purpurii de pe trupul şi mai ales de pe fața victimelor 
alcătuiau semnul vestitor al ciumei, care le scotea din 
rândul oamenilor şi le lipsea de ajutorul şi dragostea lor. 
Începutul, desfăşurarea şi sfârşitul bolii se petreceau toate 
într-o jumătate de ceas. 

Dar prințul Prospero era fericit, cutezător şi ager; când 
o bună jumătate a norodului de pe moşiile sale a fost 


secerat, el chemă dinainte-i o mie de prieteni zdraveni şi 
curajoşi, aleşi printre cavalerii şi doamnele de la curtea sa, 
şi se însingură cu ei în depărtarea nepătrunsă a uneia din 
stărețiile sale întărite. Era o clădire măreață şi larg 
încăpătoare, o plăsmuire a prințului însuşi, după gustul său 
excentric şi impunător totdeauna. Un zid înalt şi trainic îi da 
ocol. Erau рогі de fier în acest zid. Curtenii, după се 
intrară, aduseră forje şi ciocane grele pentru а înțepeni 
zăvoarele. Hotărâseră să împiedice intrarea sau ieşirea 
pricinuite de  deznădejdea dinafară sau de nebunia 
dinăuntru. Stăreţia fu înzestrată din belşug си de toate. 
Ми шина acestor măsuri de prevedere, curtenii puteau să 
înfrunte primejdia de molipsire. Lumea dinafară să зе 
descurce cum o putea. Pană una-alta, ar fi fost o nebunie să 
gândeşti ceva sau să te plângi. Din grija prințului, se 
strânsese acolo tot ce poate desfăta pe om. Erau măscărici 
şi соте апЯ, erau dansatori şi muzicanți şi tot се e frumos 
pe lume, era şi vin. Toate acestea şi sentimentul de 
singuranță se aflau acolo, înăuntru. lar afară bântuia 
Moartea Roşie. 

Era către sfârşitul lunii a cincea sau a şasea a retragerii 
sale, în vreme ce molima bântuia cu mai multă furie afară, 
când prințul Prospero îşi adună pe cei o mie de prieteni la 
un bal mascat de o nemaipomenită măreție. 

Această privelişte era ametitor de plăcută. Dar mai întâi 
lăsaţi-mă să vă povestesc despre sălile în care se desfăşura. 
Erau şapte la număr, - un şirag împărătesc. În multe 
palate, de altfel, asemenea şiraguri de încăperi alcătuiesc о 
lungă perspectivă în linie dreaptă cînd uşile sunt date în 
amândouă părțile de perete, astfel încât ochiul îmbrățişează 
nestânjenit spaţiul în întregime. În cazul acesta, însă, 
lucrurile stăteau cu totul altfel, aşa cum ne-am fi putut 
aştepta; dată fiind înclinația ducelui pentru tot ce e bizar, 
încăperile erau orânduite într-un chip atât de neregulat, 


încât privirea nu putea îmbrățişa dintr-o dată decât una 
singură. La бесе douăzeci-treizeci de paşi ега câte o cotitură 
neaşteptată, şi la fiecare cotitură, câte o privelişte nouă. Pe 
dreapta şi pe stânga, în mijlocul fiecărui perete, câte o 
fereastră gotică, îngustă şi înaltă, dădea într-un coridor 
închis, care şerpuia de-a lungul şirului de încăperi. Vitraliile 
se deosebeau între ele, culoarea lor fiind potrivită cu tonul 
dominant al încăperii din care făceau parte. Aşa, de pildă, 
sala ce se afla la capătul de la răsărit era tapisată în 
albastru, deci de un albastru-viu îi erau şi plăcile de sticlă. 
În a doua încăpere toate ornamentele şi tapiseriile erau 
purpurii : aici vitraliile erau şi ele purpurii. A treia cu totul 
verde, şi la fel şi geamurile. A patra mobilată şi luminată 
potocaliu, a cincea, albă, a şasea, violetă. A şaptea sală era 
strâns  învăluită în draperii de catifea neagră, саге 
acopereau întreg tavanul şi pereţii şi cădeau în falduri grele 
pe un covor de aceeaşi culoare şi din acelaşi țesut. Aceasta 
era singura încăpere în care culoarea vitraliilor nu se 
potrivea cu a decorului. Geamurile erau stacojii, de culoarea 
intensă a sângelui. Şi în nici una din cele şapte săli nu era 
nici lampă, nici candelabru în belşugul de ornamente de aur 
risipite ici şi colo sau atârnate în tavan. Şi nu se afla nici o 
lumină, fie de lampă, fie de sfeşnic în tot acest şir de 
încăperi. Dar în coridorul ce le mărginea, drept în fața 
fiecărei ferestre, stătea câte un trepied uriaş, purtătorul 
unui focar de jăratic ; străbătând prin geamurile colorate, 
razele lui aruncau o lumină orbitoare în sală. Şi astfel se 
iscau o mulțime de umbre fantastice şi jucăuşe. Dar în 
camera dinspre soare-apune şi în camera neagră efectul 
focarului de lumină şiroind prin geamurile de culoarea 
sângelui pe întunecatele draperii era de o grozăvie fără 
seamăn şi dădea chipurilor celor ce intrau o înfăţişare atât 
de ciudată, încât prea puţini dintre oaspeți aveau 
îndrăzneala să-i treacă hotarul. 


Tot în această sală, pe peretele dinspre apus, se găsea 
şi un gigantic orologiu de abanos. Pendula lui se legăna 
încoace şi încolo cu o bătaie înăbuşită, monotonă şi grea, şi 
de câte ori minutarul îşi sfârşea ocolul cadranului şi trebuia 
să bată ceasul, iată că din plămânii de aramă ai ornicului se 
înălța un sunet puternic, limpede şi adânc, nemaipomenit 
de muzical, dar al cărui timbru era atât de ciudat, atât de 
răsunător, încât la fiece oră muzicanțţii din orchestră зе 
vedeau siliți să se întrerupă o clipă din cânt şi să dea 
sunetului ascultare ; tot astfel dansatorii se opreau fără voie 
din avântul lor, o tulburare de o clipă cuprindea acea veselă 
adunare şi atâtă vreme cât dangătul ornicului răsuna încă, 
vedeai până şi pe cei mai nebunatici că pălesc, şi pe cei mai 
vârstnici şi mai aşezaţi că-şi trec mâna pe frunte, ca şi cum 
ar fi fost adanciti în gânduri sau în visări nedesluşite. Dar 
de îndată ce ecoul amutea, un râset uşor cuprindea toată 
adunarea; muzicanţii se uitau unii la alții şi zâmbeau 
gândindu-se la propria lor slăbiciune şi nebunie 31 îşi jurau 
unul altuia în şoaptă că nu se vor mai tulbura astfel atunci 
când ornicul va bate iar; şi iată, după trecerea altor şaizeci 
de minute (care cuprind cele trei mii şase sute de secunde 
ale timpului în zbor), răsunau din nou bătăile ceasului, şi 
iar se isca tulburarea, tremurul şi îngândurarea de mai 
înainte. 

Dar în ciuda acestor lucruri, veselă şi plină de 
strălucire era petrecerea. Gusturile ducelui nu-şi găseau 
asemănare. Avea un ochi sigur în privința culorilor şi a 
veşmintelor. Dispreţuia podoabele la modă. Cutezător şi 
înflăcărat în tot ce plănuia, era strălucit şi barbar în 
concepţiile sale. Unii oameni îl puteau socoti nebun. 
Curtenii simțeau însă că nu era nebun deloc. Dar trebuia 
negreşit să-l auzi, să-l vezi şi să-l cunoşti de aproape са să 
fii sigur că nu era. 


Cu prilejul acestei mari petreceri, el a fost cel care a 
dat, în mare măsură, îndrumările asupra decorului şi 
mobilierului celor şapte săli. Şi gustul său călăuzitor a 
hotărât în privința măştilor şi a costumelor. Desigur, totul 
era grotesc. Totul era învăpăiat şi strălucit, hazliu şi 
fantastic, în felul celor ce s-au văzut mai apoi în Hernani. Se 
vedeau figuri fanteziste, în veşminte şi zorzoane fistichii. 

Erau închipuiri ciudate, ca plăsmuirile unui nebun. 
Erau multă frumuseţe şi mult desfrâu, multe ciudățenii, 
străbătute şi de un fior de groază, şi mai erau şi multe 
amănunte care-ţi puteau face silă. Şi pretutindeni prin cele 
şapte camere, sumedenie de vise se perindau. Şi visele 
acestea se frământau încoace şi încolo, răsfrângând în ele 
culoarea încăperilor, bătând tactul năprasnicei orchestre, ca 
şi cum muzica n-ar fi fost decât ecoul pasului lor. Şi la 
răstimpuri răsuna glasul orologiului de abanos din sala de 
catifea. Şi atunci, o clipă numai, totul stă, totul tace, afară 
doar де glasul ceasornicului. Şi visele pe locul lor 
încremenesc, înghețate. Dar ecoul repetat al orologiului 
amuteste — пи durase decat o clipă - şi iată, un hohot de râs 
uşor şi abia stăpânit se răspândeşte după el pretutindeni. Şi 
atunci muzica se revarsă în valuri, iarăşi, şi iarăşi visele se 
trezesc la viață şi se frământă încoace şi încolo, mai vesele 
ca oricând, răsfrângându-se în geamurile multicolore, prin 
care, de pe trepieduri, razele pătrund şuvoi. Dar în camera 
cea mai de la apus dintre toate cele şapte, nici o mască nu 
mai cutează acum să intre; întunericul nopții se întețeşte 
mereu, şi prin ferestrele de culoarea sângelui o lumină de 
un roşu-aprins pluteşte în încăpere; şi negrul îndoliatelor 
draperii te înspăimântă, iar cel ce se încumetă să pună 
piciorul pe cernitul covor e întâmpinat de un dangăt al 
orologiului de abanos, un dangăt şi mai solemn şi mai 
poruncitor decât cel ce ajunge la urechea oaspeților care se 
răsfață în делта mai depărtat din celelalte săli. 


Sălile acestea erau înțesate de lume şi în ele bătea cu 
înfrigurare inima vieții. Şi orgia creştea са un vârtej, până 
ce, într-un târziu, se auzi orologiul sunând miezul nopții. 
Atunci, precum am mai spus, muzica tăcu. Şi dansatorii se 
opriră din legănarea lor. Şi peste tot şi toate se aşternu, la 
fel са mai înainte, o nemişcare înfricoşată. Dar acum 
clopotul pendulei trebuia să sune de douăsprezece ori, şi 
poate că din pricina acestui răgaz s-au putut strecura şi 
altfel de gânduri în meditaţia celor care printre toți aceşti 
veseli oaspeți, mai cugetau. Şi poate tot de aceea, mai 
înainte ca ultimul ecou al bătăii orologiului să se fi 
scufundat în tăcere, s-au găsit în această mulțime câțiva 
inşi care au avut timp să-şi dea seama de prezența unei 
măşti ce пи atrăsese atenția nimănui până atunci. Şi zvonul 
despre acest oaspete nou răspândindu-se din şoaptă în 
şoaptă pretutindeni, se ridică din toată adunarea un 
murmur de uimire şi dezaprobare şi până la urmă de oroare, 
de silă şi de groază. 

Se poate lesne înțelege că numai o arătare cu totul 
neobişnuită аг fi putut stârni asemenea senzație într-o 
adunare de fantome de felul celeia pe care am descris-o. 
Drept este са dezmățul acestei nopţi de bal mascat ега 
aproape fără frâu. Dar în cruzimea еі, masca de care vorbim 
parcă întrecuse închipuirea lui Irod, nesocotind regulile 
destul de îngăduitoare ale prințului în privința mascaradei. 
Şi în inima celor mai nepăsători sunt strune ce nu pot fi 
atinse fără a pricinui emoție. 

Chiar şi pentru cei mai decăzuți şi pentru cei cărora 
viața şi moartea li se par deopotrivă o glumă, există lucruri 
cu саге пи se poate glumi. Într-adevăr, toţi cei de față parcă 
au simțit cu putere lipsa de duh şi de cuviință din portul 
străinului. Era înalt de statură şi costeliv şi învăluit din 
creştet până-n tălpi într-un lințoliu. Masca ce-i acoperea 
obrazul înfățişa atât de bine chipul unui cadavru їпќерепії, 


încât şi cea mai cercetătoare privire anevoie ar fi descoperit 
înşelătoria, şi, totuşi, oaspeţii aceştia nebuni şi veseli ar fi 
putut, dacă nu chiar să încuviințeze, cel puţin să îndure 
toate acestea, dar masca mersese atât de departe cu 
îndrăzneala ei, încât îşi luase înfăţişarea Morţii Roşii. 
Veşmântul îi fusese vopsit în sânge, iar fruntea ei largă şi 
trăsăturile obrazului fuseseră stropite cu acea grozavă 
culoare purpurie. 

Când prințul Prospero dădu cu ochii de această 
spectrală arătare (care cu o mişcare înceată şi solemnă, ca 
şi cum ar fi vrut să-şi susțină şi mai bine rolul, se plimba 
încoace şi încolo printre dansatori), a fost văzut în prima 
clipă scuturat de un puternic fior de groază sau de scârbă. 
Dar în clipa următoare fruntea i se înroşi de o oarbă mânie. 

— Cine îndrăzneşte, întrebă el cu glas răguşit pe 
curtenii din juru-i, cine îndrăzneşte să-şi bată joc de noi cu 
o blestemăţie ca asta? Puneti mâna pe el şi детазсан-], са 
să ştim pe cine anume o să spânzurăm la răsăritul soarelui, 
pe întărituri! 

Prințul se afla în camera de la răsărit, sau camera 
albastră сапа а rostit aceste cuvinte. Ele аи răsunat 
puternic şi limpede prin cele şapte săli, căci prințul ега un 
bărbat îndrăzneț şi voinic şi muzica tăcuse la un semn al 
său cu mâna. 

În sala de la soare-răsare, în sala albastră, se afla 
prințul, şi sta în picioare, cu o ceată de palizi curteni langă 
el. La îndemnul său, făcură întâi o mişcare înainte, ca şi 
cum ar fi vrut за зе repeadă asupra nepoftitului, care în 
clipa aceea le era la îndemână, iar acum, cu un pas măsurat 
şi hotărât, se apropia tot mai mult de cel ce vorbise. Datorită 
însă unei spaime nelămurite, pe саге cutezanța nebună a 
straniei măşti о inspirase tuturor oaspeților, nu s-a găsit 
nici unul să pună mâna pe el, astfel încât, neîmpiedicat de 
nimeni, el trecu pe lângă prinț la o depărtare de un pas. Si 


în vreme се, са un singur om, mulțimea oaspeților se 
retrăgea din mijlocul încăperilor către pereţi, el îşi văzu de 
drum fără oprire, dar cu acelaşi pas solemn şi măsurat care- 
1 deosebise din capul locului, din camera albastră în aceea 
roşie, din camera roşie în aceea verde, din cea verde în 
aceea portocalie şi din aceasta în cea albă şi până în cea 
violetă, fără să se fi făcut o încercare de a-i айпе calea. Dar 
iată că tocmai atunci prințul Prospero, nebun de mânie şi de 
ruşinea laşităţii sale de о clipă, se năpusti în goană prin cele 
şase încăperi fără ca nimeni să-l fi urmat - de groaza тог 
care pusese stăpânire ре toți. Ппеа їп mână un pumnal 
amenințător şi în vijeliosul său avânt, se apropiase la doi 
paşi de străinul ce se retrăgea mereu, când, iată, acesta din 
urmă, ajuns la capătul sălii de catifea, se întoarse deodată 
şi-şi înfruntă urmăritorul. Un strigăt ascuţit se auzi, şi 
pumnalul se rostogoli strălucind pe covorul negru pe care, 
în clipa următoare, зе prăbuşi, fără de viață, şi prințul 
Prospero. Atunci, cu năprasnicul curaj al deznădejdii, o 
mulțime mare de oaspeţi se năpusti deodată în sala cea 
neagră, punând mâna pe nepoftitul a cărui înaltă statură se 
ținea nemişcată şi іеарапа la umbra orologiului de abanos. 
Dar rămaseră muti de spaimă, dându-şi seama că acel 
lințoliu funebru şi acea mască de сар de mort pe care ei le 
înşfăcaseră cu o mânie atât de oarbă nu învăluiau nimic din 
ce putea fi atins. 

Şi acum toată lumea află că Moartea Roşie era de Таја 
acolo. Sosise pe drum de noapte, ca un tâlhar. Şi unul după 
altul зе prăbuşiră veselii oaspeţi în sălile orgiei lor, 
aşternute cu o rouă de sânge. Şi fiecare dintre ei muri în 
deznădăjduita înfăţişare а prăbuşirii sale. Şi viața 
orologiului de abanos se stinse o dată cu viața celui din 
urmă dintre veselii oaspeți. Şi flăcările trepiedelor şi-au dat 
şi ele sfârşitul. 


Şi bezna, şi ruina, şi Moartea Rosie îşi întinseră peste 


tot şi peste toate nemărginita lor stăpânire. 
ЖЕ ЕЖЕ 

